72 ຄົນ ເສຍຊີວິດ ຍ້ອນລະເບີດແຕກ ຢູ່ອີຣັກ ມື້ວານນີ້ (ສະໄລດ໌)
ການໂຈມຕີພວກສະແຫວງບຸນຊາວຊີໄອ ທີ່ນະຄອນຫຼວງແບັກແດດ ແລະຫຼາຍຫົວເມືອງ ໃນພາກໃຕ້ຂອງອິຣັກ ເຮັດໃຫ້ 72 ຄົນເສຍຊີວິດ ແລະ 240 ຄົນບາດເຈັບ.
ຢ່າງໜ້ອຍ 72 ຄົນໄດ້ເສຍຊີວິດ ຈາກຄື້ນຟອງການໂຈມຕີທົ່ວກຸງແບັກແດດທີ່ແນ່ໃສ່ ພວກສະແຫວງບູນມຸສລິມ ທີ່ເຕົ້າໂຮມກັນເພື່ອເຂົ້າຮ່ວມພິທີສະຫຼອງທາງ ດ້ານສາສະ ໜາທີ່ສຳຄັນປະຈໍາປີ ນອກນັ້ນແລ້ວ ຍັງມີຜູ້ໄດ້ຮັບບາດເຈັບອີກ 240 ຄົນ ໃນການໂຈມ ຕີທີ່ນອງເລືອດບັ້ນນຶ່ງ ໃນໄລຍະຫຼາຍສອງມື້ ນັບຕັ້ງແຕ່ສະຫະລັດໄດ້ຖອນທະຫານ ອອກໄປຈາກປະເທດດັ່ງກ່າວ ລະເບີດສ່ວຍໃຫ່ຍໄດ້ແຕກຂື້ນໃນກຸງແບັກແດດ ແລະເມືອງ Hilla, ເມືອງ Karbala ແລະເມືອງ Haswa ໃນພາກໃຕ້ຂອງປະເທດ ຊຶ່ງເປັນເຂດທີ່ມີ ຊາວ Shi’ite ອາໄສຢູ່ ເປັນສ່ວນໃຫຍ່ຊຶ່ງໄດ້ຕົກເປັນເປົ້າໃນການໂຈມຕີຂອງ ພວກກະບົດຊາວຊຸນນີ່ ມາກ່ອນນັ້ນ ພັນເອກ Dhia Al Wakeel ໂຄສົກຈາກກອງບັນຊາການໃນເຂດແບັກແດດ ໂທລະ ພາບພາສາອາຣັບ Al Hurra ທີ່ມີສຳນັກງານແລະໄດ້ຮັບທຶນຈາກສະຫະລັດ ກ່ຽວ ກັບສະຖານະການຢູ່ໃນເມືອງຫລວງຂອງອີຣັກ ບັນດາເຈົ້າໜ້າທີ່ກ່າວວ່າ ເກືອບ 30 ຄົນຖືກຂ້າຕາຍຈາກເຫດລະເບີດສາມຄັ້ງ ແລະ ຈາກການໂຈມຕີຂອງພວກຫົວຮຸນແຮງ ຢູ່ທີ່ຄ້າຍແຫ່ງນຶ່ງໃນພາກໃຕ້ຂອງກຸງແບັກ ແດັດ ພວກສະແຫວງບຸນພາກັນຈັດພິທີແຫ່ທີ່ກຸງແບັກແດັດ ເພື່ອລະນຶກເຖິງວັນຄົບ ຮອບການເສຍຊີວິດຂອງຜູ້ສຳສາສະໜາອິສລາມນິກາຍຊີໄອທີ່ ສຳຄັນ Imam Moussa al-Kadhim ເຫລນຊາຍຂອງສາສະດາ Muhammad ຢູ່ໃນເມືອງ Hilla ລະເບີດລົດສອງຄັນ ໄດ້ເຮັດໃຫ້ 20 ຄົນເສຍຊີວິດ ແລະອີກ 40 ຄົນໄດ້ຮັບບາດເຈັບ ລົດຄັນນຶ່ງທີ່ຈອດໄວ້ກໍໄດ້ລະເບີດຂຶ້ນ ໃກ້ກັບພວກສະແຫວງ ບຸນ ຢູ່ໃນເມືອງ Karbala ຊຶ່ງເປັນເມືອງສັກສິດ ມີຊາວຊີໄອ ສອງຄົນເສຍຊີວິດ ແລະອີກ 22 ຄົນໄດ້ຮັບບາດເຈັບ ລະເບີດທີ່ແຕກຢູ່ບ່ອນອື່ນໆໄດ້ແນ່ໃສ່ຊາວເຄິດ ທີ່ຢູ່ໃນພາກເໜືອອີຣັກ ພິທີສະແຫວງບຸນ ຈະມີການສະຫຼອງໃຫຍ່ສຸດໃນມື້ວັນເສົານີ້ ທີ່ອາດສ້າງຄວາມຮຸນ ແຮງກັນຂື້ນຕື່ມອີກ ພາຍໃນໄລຍະສອງສາມມື້ຂ້າງໜ້ານີ້